सेभ द मिसन चीन प्रस्थान
राष्ट्रिय खेलकुद परिषद् (राखेप) का सदस्य–सचिव तथा १९ औं एसियाली खेलकुदका लागि नेपाली टोलीको सेभ द मिसन टंकलाल घिसिङ बुधबार चीनको हाङचउ प्रस्थान गरेका छन् ।
काठमाडौँ — राष्ट्रिय खेलकुद परिषद् (राखेप) का सदस्य–सचिव तथा १९ औं एसियाली खेलकुदका लागि नेपाली टोलीको सेभ द मिसन टंकलाल घिसिङ बुधबार चीनको हाङचउ प्रस्थान गरेका छन् ।सदस्य–सचिव घिसिङलाई राखेपका निमित्त सदस्य–सचिव प्रकाशकुमार कुसारी र प्रशासन विभागका प्रमुख प्रेमबहादुर मल्लले त्रिभुवन अन्तर्राष्ट्रिय विमानस्थलमा बिदाइ गरे । हाङचउ एसियाडमा सहभागी हुन टेबलटेनिस, फेन्सिङ र सुटिङ टोली पनि बुधबारै चीन गएको छ । एसियाड असोज ६ देखि सुरु हुँदै छ ।